open-index/open-wikipedia-markdown huggingface dataset:
Kirk Franklin

**Kirk Franklin** (født 26. januar 1970 i Fort Worth, Texas, USA) er en amerikansk gospelmusiker og sanger. Han vokste opp hos sin tante, han ble forlatt av sin mor da han var liten. Allerede fire år gammel fikk han sin første pianoundervisning. 11 år gammel ble han tilbudt platekontrakt. I kirken hvor han vokste opp, opplevde han gospelkoret på nært hold, og han ledet sitt første kor da han var elleve år gammel. Men i tenårene brøt han med kirken og levde et stormfullt liv. Etter at en venn ble skutt, vendte han tilbake til Gud og kirken. Han er gift med Tammy Collins og de har fire barn.

Tidlig på 1990-tallet startet han et gospelkor som han kalte The Family. I 1993 gikk albumet *Kirk Franklin & the Family* til topps på gospel-listene i USA. Siden har han hatt 20 førsteplasser, vunnet fem Grammy-priser, 20 Dove Award-priser og solgt 12 millioner album. *The Nu Nation Project* fra 1998 oppnådde en 7.-plass på Billboard 200-lista.

## Norgesbesøk
* I 2008 (8. og 9. september) besøkte han Oslo og hadde konsert på Sentrum Scene.
* I 2009 (14. november) besøkte han Stavanger og hadde konsert i IMI-kirken.
* I 2010 (10. juli) sang han på Skjærgårds Music & Mission Festival lørdag 10. juli.
* I 2012 sang han på ungdomsfestivalen Get Focused (Slagenhallen, Tønsberg) lørdag 3. november.
*I 2018 (21. september) hadde han konsert i Q42 i Kristiansand.  Support: Voice of Joy

## Diskografi
* 1993 *Kirk Franklin & the Family*
* 1995 *Kirk Franklin & the Family Christmas*
* 1996 *Whatcha Lookin' 4*
* 1997 *God's Property from Kirk Franklin's Nu Nation*
* 1998 *The Nu Nation Project*
* 2002 *The Rebirth of Kirk Franklin*
* 2005 *Hero*
* 2006 *Songs For the Storm, Volume I*
* 2007 *The Fight of My Life*
* 2011 *Hello Fear*

## Referanser


## Eksterne lenker
* 
* 
* 
* 
* Kirk Franklins YouTube-kanal
Gunnar L. Myhr

**Gunnar Laurits Myhr** (født 28. september 1940 på Skogn) er en norsk gårdbruker og politiker (H).

Han gikk Mære landbruksskole og forvaltningslinjen ved Vinterlandbruksskolen. Mellom 1962 og 1973 var han forpakter og arbeidsformann ved Norges landbrukshøgskole. I 1973 ble han melkebonde på Mellom-Eggen på Skogn. Han har hatt flere verv i landbrukets organisasjoner, blant annet som leder i Skogn bondelag. 

Han var en tid formann i Levanger Senterungdom, senere formann i Nord-Trøndelag Senterungdom 1965–1967. Han var fortsatt medlem av Senterpartiet da han gikk inn i ungdomsarbeidet for norsk EF-medlemskap foran folkeavstemningen i 1972, men meldte seg senere inn i Høyre. Han var leder i interimsstyret for Europeisk Ungdom frem til stiftelsen våren 1973. Han har også vært leder i Europabevegelsen i Nord-Trøndelag og medlem av Høyres nasjonale EU-utvalg.

Myhr var medlem av Levanger kommunestyre 1983–2003, medlem av formannskapet 1985–1995 og 1999–2000 og Levangers varaordfører 1992–1993. Han var leder i Levanger Høyre 1982–1990 og 2004–2005. Myhr var medlem av Nord-Trøndelag fylkesting 1992–1999. I 1998 utfordret han Snorre Gundersen om ledervervet i Nord-Trøndelag Høyre, men tapte.

Myhr har også vært president i Levanger rotaryklubb 1992–1993.

## Referanser
Sunbong oljekraftverk

**Sunbong oljekraftverk**, er et varmekraftverk i Sunbong i provinsen Nord-Hamkyung i Nord-Korea. Det har en installert produksjonskapasitet på 200 MW. Anlegget ble utbygd 1968&ndash;1970. Årsproduksjonen er 1,7 TWh, om lag halvparten av den termoelektriske produksjonen i landet, og om lag 10-20% av landets totale kraftproduksjon (det meste er vannkraft).

Brenselkilden er 500.000 tonn dieselolje årlig, og utstyret ble levert av Sovjetunionen.

## Eksterne lenker
* FAS – «North Koera – Energy and Power».
Uppslagsverket Finland

***Uppslagsverket Finland*** er et svenskspråklig oppslagsverk med fokus på Finland og det finlandssvenske. Første utgave kom i tre bind i årene 1982–1985. Annen utgave ble utgitt av *Schildts förlag* i fem bind i årene 2003–2007. Verket inneholder rundt  oppslagsord.

I 2009 ble oppslagsverket gjort gratis tilgjengelig på nettet. Nettutgaven oppdateres løpende og bekostes av foreningen Svenska folkskolans vänner. 

Hovedredaktør for begge de trykte utgavene er Henrik Ekberg. Hovedredaktør for nettutgaven er Sigbritt Backman.

## Utgaver
* 1. utgave, 3 bind, 1982–1985
** *Uppslagsverket Finland 1: A–J* (1982), 
** *Uppslagsverket Finland 2: K–R* (1983), 
** *Uppslagsverket Finland 3: S–Ö* (1985), 
* 2. utgave, 5 bind, 2003–2007
** *Uppslagsverket Finland 1: Aal–Fil* (2003), 
** *Uppslagsverket Finland 2: Fim–Kep* (2004), 
** *Uppslagsverket Finland 3: Ker–Oly* (2005), 
** *Uppslagsverket Finland 4: Oma–Sus* (2006), 
** *Uppslagsverket Finland 5: Sut–Öve* (2007), 

## Referanser


## Eksterne lenker
*
IS/LM-modellen

**IS/LM-modellen** er en svært mye brukt makroøkonomisk modell, som viser en sammenheng mellom renter og nasjonalprodukt, som gir likevekt i både kapitalmarkedet og i pengemarkedet. Modellen ble første gang formulert av John R. Hicks, i en artikkel i tidsskriftet Econometrica.

IS og LM er forkortelser for henholdsvis *investering = sparing* og *[[likviditetspreferanse]] og [[pengemengde]]*. 

Modellen er senere utvidet til å omfatte valutamarkedet. Den utvidete versjonen av modellen kalles gjerne Mundell-Fleming-modellen. Modellen er blant de mest sentrale på de fleste grunnleggende kurs i makroøkonomi på universitetsnivå.

## Referanser
Joseph Salas

**Joseph I. Salas** (født 28. desember 1903, død 11. juni 1987) var en amerikansk bokser som deltok i de olympiske leker 1924 i Paris.

Salas vant en olympisk sølvmedalje i boksing under OL 1924 i Paris. Han kom på andreplass i fjærvekt (57,2&nbsp;kg). Han tapte i finalen til sin landsmann Jackie Fields. Det var 24 boksere fra 17 nasjoner som stilte i den tredje letteste vektklassen som ble avviklet i perioden 15. til 20. juli 1924.

## OL-medaljer
* 1924  Paris -  Sølv boksing, fjærvekt  USA

## Referanser


## Eksterne lenker
*
Guus Meeuwis

**Guus Meeuwis**, egentlig **Gustaaf Stephanus Modestus Meeuwis**, (født 23. mars 1972 i Mariahout) er en nederlandsk sanger og låtskriver. Som student dannet han bandet Vagant i Tilburg. Bandet ble kalt opp etter caféen de brukte å øve i. I 1995, ga bandet ut singelen «Het is een Nacht» («Det er en natt») under navnet Guus Meeuwis & Vagant. De ga ut flere singler sammen.

På slutten av 2001 bestemte gruppa seg for å skille lag og Meeuwis fortsatte som soloartist. Han ga ut sangene «Geeft mij je Angst» («Gi meg din frykt») og «Brabant».

## Diskografi
### Studioalbum
* *Verbazing*, 1996 	
* *Schilderij*, 1997 	
* *1 Voor Allen*, 2001 	
* *Wijzer*, 2005 	
* *Hemel Nr. 7*, 2007 	
* *NW8*, 2009 	

### Konsertalbum
* *Live In Het Philips Stadion*, 2006
* *Groots Met Een Zachte G – Live In Het Philips Stadion 2007*, 2007
* *Groots Met Een Zachte G – Live In Het Philips Stadion 2008*, 2008 

### Samlealbum
* *10 Jaar Levensecht*, 2004

## Referanser


## Eksterne lenker
* 
* 
* 
*
Rud videregående skole

**Rud videregående skole** er en kombinert videregående skole i Bærum. Skolen har 7 utdanningsprogram i tillegg til opplæring for minoritetsspråklige og tilrettelagt opplæring. Skolen har vært studiested for Fagskolen Oslo Akershus og har fortsatt opplæring for studenter tilknyttet fagskolestudier. Rud hadde ca 950 elever fordelt på rundt 80 klasser per 2016.

## Utdanningstilbud
* Bygg- og anleggsteknikk
* Design og håndverk
* Elektrofag
* Elektrofag m/ studiekompetanse 3-årig
* Helse- og sosialfag
* Musikk, dans og drama
* Opplæring for minoritetsspråklige
* Studiespesialisering 
* Teknikk og industriell produksjon
* Teknikk og industriell produksjon m/ studiekompetanse 3-årig
* Tilrettelagt opplæring

De første bygningene på Rud sto klare august 1972, men siden den gang har store deler av de gamle bygningene blitt renovert, og nye bygninger har blitt knyttet til skolen.

## Historie
*Bærum tekniske aftenskole* ble etablert i 1914. Overlærer Olav Tho var skolens første styrer. Undervisningen foregikk på kveldstid i lokalene til *Bærum kommunale høyere almenskole*, senere Sandvika middelskole, fra 1938 Valler gymnas. Ved opprettelsen av Valler gymnas flyttet den tekniske aftenskolen ut og ble *Bærum yrkesskole* i 1937. Den fikk egne lokaler i Sandvika. Blant yrkene de utdannet til var smed, hushjelp og syerske. Kursene varte vanlig fra september til mai.

Bærum yrkesskole var landets første skole for praktisk opplæring av ungdom. Med økte elevtall ble det behov for utvidelse. Bærum kommune la planer for utvidelse og flytting, men planene ble lagt bort da fylkeskommunen tok over ansvaret for videregående opplæring. Kommunen la til rette for et skoleanlegg i forbindelse med opparbeidelse av området ved Rud og Hauger. I 1972 stod Rud videregående skole ferdig. Skoledirektør Helge Sivertsen var en pådriver for å legge til et musikktilbud ved den yrkesfaglige skolen. Musikk, dans og drama ble lagt til, og i 2001 kunne Rud åpne ny aula for konserter, oppsetninger og revyer.

## Rektorer

### Rud videregående skole
* 1972–1984: Egil Kjølner
*1984–1995: Ottar Wassenden
*1995–2005: Arne F Opsahl
*2005–2017: 
*2017–2020: 
*2020–:  Geir Lindblad

## Tidligere elever ved Rud

* Agnes Kittelsen 
* Pål Sverre Valheim Hagen
* Emilie Nicolas
* Alexander Rybak
* Maren Skolem
* Sandra Kolstad
* Ida Therese Klungland
* Julie Ibenfeldt Lindvik

## Rudrevyen
Rudrevyen er den årlige skolerevyen ved Rud videregående skole i Bærum. Skolen har hatt tradisjon for å sette opp skolerevy i over 20 år, og har vunnet Aftenpostens revypris én gang. Det var i 2004, med revyen *Gnist* regissert av Henrik Amundsen og Rolf Henrik Schumacher. Rud har også vunnet Budstikkas revypris syv ganger, alene i 2010 og sammen med Sandvikarevyen i 2012, alene i 2015 og sammen med Askerrevyen, Sandvikarevyen og Vallerrevyen i 2016, og alene i 2019 og 2022.

Asker og Bærums Budstikke har gitt terningkast til rudrevyen siden år 2000, og har publisert omtale av samtlige revyer. 

### Oversikt over revyene

## Referanser


## Eksterne lenker
*
Haarklous plass

**Haarklous plass** (1–19, 2–10) er en parkmessig opparbeidet plass på Torshov i bydel Sagene i Oslo.

Plassen er 6,8 dekar (4,9 øst for Kyrre Grepps gate, 1,9 på vestsiden), langstrakt og avgrenses av blokker på begge sider av plassen, Nordkappgata i vest og Edvard Griegs allé i nord. Kyrre Grepps gate skjærer gjennom plassen. Sigurd Lies gate ender i plassens sydøstlige hjørne. 

Begge deler er parkmessig opparbeidet, den vestlige delen med benker og fontene, den østlige med fotballøkke.

Plassen ble i 1929 oppkalt etter komponist og organist Johannes Haarklou (1847–1925), organist i Sagene menighet (som da ikke hadde egen kirke) fra 1880 til 1883, deretter i Gamle Aker kirke.

Grønn rute passerer plassen. I området rundt Haarklous plass er det en konsentrasjon av sosialboliger, rundt 800 per 2025.

Plassen har gitt navn til et stoppested på busslinje 30. 

## Referanser
	

## Litteratur
* 
*Gro Røde (red.): *Livet langs elva. Oslohistorie fra Sagene, Torshov, Bjølsen, Iladalen, Sandaker og Åsen.* Oslo, Bydel Sagene-Torshov, 2000, side 273. ISBN 82-995654-0-5

## Eksterne lenker
* 
*
Anbudsformidling

**Anbudsformidling** via Internett har vokst kraftig de siste årene.

Det som kjennetegner denne type tjeneste er at kjøper bruker legger inn en beskrivelse av sitt anskaffelsesbehov, og slipper selv å lete opp og kontakte et antall leverandører for å få pristilbud.

Den første aktøren i Norge var selskapet Cotrax AS som ble etablert i 2000. Selskapet gikk konkurs i 2009. Ut på midten av 2000-tallet kom det flere aktører på banen. I 2008 og 2009 så man en stor oppblomstring av denne type tjenester, de fleste konsentrer erseg om bygg- og anleggsbransjen.
USA under Sommer-OL 1924

**USA under Sommer-OL 1924**. USA ble beste nasjon ifølge den uoffisielle medaljestatistikken for de olympiske leker 1924 i Paris med 45 gull-, 27 sølv- og 27 bronsemedaljer. Patrick McDonald var USAs flaggbærer under åpningsseremonien

## Medaljer

## Medaljevinnerne
J.D. Hayworth

**John David Hayworth jr.** (født 1958) er en amerikansk radiovert og politiker som representerer Republikanerne. Han satt i Representantenes hus fra 1995 til 2007 for Arizonas femte distrikt. I kongressvalget 2010 utfordret han den republikanske senatoren John McCain i primærvalget i Arizona, men han fikk bare 32% av stemmene.

## Referanser


## Eksterne lenker
Olympisk rekordhistorikk på 500 m hurtigløp

**Olympisk rekordhistorikk på 500 m hurtigløp**. Øvelsen kom på programmet for damer i 1960, mens det for herrer har vært med helt fra begynnelsen i 1924.

## Rekordutvikling
### Herrer

### Damer

## Se også
Øst-Karelen-opprøret

Den finsk-sovjetiske konflikten 1921&ndash;1922 (russisk: *вторжение финских войск в Карелию*), eller **Øst-Karelen-opprøret** (finsk: *Itäkarjalaisten kansannousu*) brøt ut da karelske opprørere, geriljaer og finske frivillige begynte å gjøre opprør i Øst-Karelen den 6. november 1921. Konflikten tok slutt den 21. mars 1922, da Finland og Sovjet-Russland ble enige om en fredsavtale for å sikre fred langs den finsk-sovjetiske grensen, og Øst-Karelen oppnådde dermed ikke sin uavhengighet. Konflikten blir i Finland ansett som en Heimosodat – de finske vennskapskrigene.
Viena-ekspedisjonen

**Viena-ekspedisjonen** (finsk: *Vienan retkikunta*) var en militær ekspedisjon i mars 1918, gjennomført av finske frivillige for å erobre en korridor til Kvitsjøen. Årsaken til dette var blandet. For det første var området i stor grad bebodd av folk som var etnisk beslektet med finnene. For det andre hadde områder en viktig strategisk og økonomisk betydning; adgang til Kvitsjøen ville sikre Finland tilgjengelighet til rike fiskeriområder i nord. Kanskje viktigst av alt var ideen om et Stor-Finland.

Ekspedisjonen gikk ikke slik Finland hadde håpet, og de finske styrkene måtte trekke seg tilbake etter å ha blitt påført store tap. Selv om de greide å nå Kvitsjøen, hadde dette liten betydning. Sovjet-Russland svarte med å angripe Finland, men dette angrepet ble med letthet slått tilbake. Det kanskje mest konkrete resultatet av ekspedisjonen var at Repola og Porajärvi ble en del av Finland.
Tom Sadeh

**Tom Sadeh** (født 23. april 1991) er en norsk fotballspiller som spiller for Lyn.

Sadeh er en anvendelig spiller som kan spille midtstopper, defensiv midtbane og sentral midtbane. I en alder av kun 15 år spilte Sadeh fast for Årvoll sitt A-lag i 3. divisjon i 2007. Året etter gikk han til Lyn NTG. 24. februar 2010 ble det kunngjort av Lyn at han hadde signert en 2-årskontrakt og hans debut kom 5. april samme år med et innhopp i bortekampen mot Bodø-Glimt. 

I august 2010 skrev han under for Lillestrøm sammen med Mads Dahm etter at Lyn gikk konkurs, men han ble ikke tilbudt ny kontrakt med Lillestrøm da den løp ut etter sesongen. Han gikk deretter til Strømmen foran 2011-sesongen.En uke før seriestart fikk han et illebefinnende på trening og han kom aldri på banen for Strømmen i en offisiell kamp. I 2012 returnete han til Lyn hvor han spiller midtstopper. 

## Karrierestatistikk

 
## Referanser


## Eksterne lenker
* 
*  Profil på lynfotball.net
Christopher Nielsen Møller

**Christopher Nielsen Müller** (født 1682, død 1749) var en dansk prest. 

## Prestevirke
Müller begynte å studere teologi i Christiania i 1698 og oppnådde i 1705 tittelen "Cand.Theol. med laud." I 1712 fungerte han som feltprest i Skaune og året etter i 1713 ble han innsatt som sogneprest i Olsker-Allinge på Bornholm. I 1723 ble han kalt til sogneprest i Egersund kirke i Norge og fungerte der til sin død i 1749. Han blir regnet som den første som begynte å konfirmere i Egersund i 1736.

## Familie
Han ble gift 1713 med Maren Hansdatter Hammer (død 1729). Datter av Hans Larsson Hammer i Skien. De fikk sønnen Hans Christophersen Müller (født1716) som bosatte seg på Skeie i Klepp kommune. Christopher giftet seg for annen gang med Magdalena Cecilia Jonasdatter Schanche (født 1703, død 1748). Hun var datter av Jonas Teofiliusson Schanche, prest i Høyland, og søster til Gabriel Schanche, prost på Jæren. De fikk sønnen Niels Christophersen Müller 1733.

## Kilder
*Almindelig Dansk Præstehistorie
*Elvestrand, Vegard. *Generalkonduktør Christopher Hammer (1720–1804) og hans manuskriptsamling*. Tapir Akademisk Forlag. 2004, Trondheim.
Emil Johansson (fotballspiller)

**Emil Johansson** (født 11. august 1986 i Karlskoga) er en svensk tidligere fotballspiller med bl.a. kamper for Sandnes Ulf, Groningen, Degerfors, Hammarby og Molde.

Johansson signerte en fireårskontrakt med FC Groningen den 24. juni 2011, men brøt kontrakten og gikk til Sandnes Ulf den 13. januar 2014.

Johansson fikk to landskamper for .
Han la opp etter etter 2017-sesongen.

## Referanser


## Kilder
* eliteprospects.com: Emil Johansson

## Eksterne lenker
*
Idrettsklubben Hero

**Idrettsklubben Hero** (etablert 14. februar 1914) er et norsk idrettslag, mest kjent for å inneha et av landets beste sykkellag i tiden 1920&ndash;70.

Klubben ble startet med navnet *Nord* av gutter ved Olaf Ryes plass, ikke ulikt SK Rye, og ble i 1915 slått sammen med lignende gutteforeninger til *Grünerløkkens Idrettsforening*. Klubben var aktiv innen friidrett, fotball, ski, skyting, svømming, skøyteløp og sykling. Den arrangerte terrengløp i Grefsenåsen og hopprenn i Schrøderbakken.

I 1918 antok klubben navnet *Hellas* som senere ble forandret til *Hero*. I 1922 kom det første norske mesterskap i sykling ved James Kristiansen (30&nbsp;km tempo). Kjente medlemmer var Gustav Kristiansen, som vant NM 100&nbsp;km tempo (1926 og 29) og var OL-deltaker i 1928,  hans nevø Erling Kristiansen og Aage Myhrvold (begge med flere titalls NM), Aage Kjelstrup (NM fellesstart 1957), Roald Aas (NM 30&nbsp;km tempo, 1956), Fredrik Kveil (NM fellesstart, 1962 og 63), Stig Kristiansen og Emma Kristine Skjerstad. I 1982 ble Heros kvinnelag norgesmestre.

Hero har arrangert 2-mila siden 1926, og etter andre verdenskrig arrangerte klubben fellesstarten Tyrifjorden rundt (1949–87). Klubben arrangerer også Enebakk rundt (siden 1971).  I 1971 etablerte Hero Solomesterskapet, et ungdomsritt (for jenter og gutter i alderen 10–16), som i 1985 var landets største.

## Referanser


## Eksterne lenker
*
Mindekirken

**Mindekirken** eller **The Norwegian Lutheran Memorial Church of Minneapolis** er en luthersk kirke i  Minneapolis. Den er den ene av to kirker i USA med norsk bakgrunn hvor det fortsatt blir avholdt gudstjenester på norsk. Den andre er Minnekirken i Chicago, Illinois. Kong Harald er kirkens høye beskytter.

## Historie
Mindekirkens menighet ble grunnlagt i 1922 av den evangelisk-lutherske kirke som et svar på den raske tilbakegangen i bruk av norsk som hadde vært i utstrakt bruk i de mange norsk-amerikanske menigheter i det norskættede USA. 

Byggingen av kirken kom istand etter at det i 1925 ble  arrangert en minnemarkering for emigrantskipet «Restauration» i Saint Paul, Minnesota. Mindekirken ble innviet 4. mai 1930.

Kirken har ved flere anledninger hatt besøk av den norske kongefamilien.Kong Olav V besøkte kirken 4. november 1975.

## Målsetninger
Mindekirkens målsetning er:
*Å virke som et åndelig senter for den skandinavisk-amerikanske befolkning, holde Gudstjenester både på norsk og engelsk. Å være  varm og inkluderende for besøkende og menighetens medlemmer. et sted hvor folk kan komme sammen på tvers av alder og kulturell bakgrunn. Å oppmuntre til aktiviteter, slike som Leiv Eriksson International Festival, Syttende mai feiringer, konserter. selskapelige sammenkomster og språundervisning..*

## Eksterne lenker
*  Mindekirkens hjemmeside
PIIGS

**PIIGS** er et akronym på fire medlemsland av Den europeiske union (EU); Portugal, Italia, Hellas og Spania, som er kjent for problemer med statsgjeld og/eller å være i økonomisk krise. Navnet «PIGS» ble basert på disse fire landenes første bokstav, og ble skapt av media i engelsktalende land. Siden *Pigs* betyr gris, ofte oppfattet som et nedsettende begrep, brukes det ikke i offisielle sammenhenger.

Definisjonen av PIGS-landene utvides av og til med Irland, ofte i stedet for Italia; noen ganger er både Irland og Italia inkludert ved navnet «PIIGS».

## Referanser


## Eksterne lenker
*
Sør-Varanger filmklubb

**Sør-Varanger filmklubb** (SVF) er en ikke-kommersiell organisasjon i Sør-Varanger som er tilsluttet Norsk Filmklubbforbund (NFK).

Sør-Varanger Filmklubb ble etablert i 1977 og er blant Norges eldste og mest stabile filmklubber. Bl.a. med dette som begrunnelse ble Sør-Varanger filmklubb kåret til «Årets filmklubb 2008» av Norsk Filmklubbforbund.

Filmklubbens oppgave består bl.a. i å vise alternativ film som ikke blir vist på den lokale kinoen. Filmklubben er dermed et supplement, og ikke en konkurrent, til denne. Vi tilstreber oss å være et forum for mennesker som er interessert i film både som kunstart og som ren underholdning.

Siden Filmklubbens virksomhet ligger utenfor lovens bestemmelser om konsesjon, avgift og sensur, er våre visninger lukkede arrangementer der medlemskap er obligatorisk.

## Eksterne lenker
* Klubbens hjemmeside
Cheonggyecheon

**Cheonggyecheon** (koreansk: 청계천) er ei 10,84 kilometer lang elv og et offentlig rom i sentrum av Sør-Koreas hovedstad Seoul. Den er en del av Han-elvas nedbørfelt, og har sitt naturlige utspring på fjellet Inwangsan.

Elva ble fram til midten av 1900-tallet benyttet og holdt ved like som en del av Seouls tidlige avløpssystem. Etter Koreakrigen førte rask økonomisk utvikling til stadig forverrede forhold langs elva, som etter hvert ble lukket under betong og en motorvei bygget i dens sted. I 2003 startet byens myndigheter, etter initiativ fra daværende borgermester Lee Myung-bak, et byfornyelsesprosjekt med sikte på å fjerne motorveien og tilbakeføre elva. Prosjektet ble til å begynne med møtt med betydelig offentlig kritikk, men siden det ble fullført i 2005 har det blitt ansett som en betydelig suksess innen byfornyelse og miljøforbedring. Området er blitt meget populært blant både byens befolkning og turister.

## Referanser




## Eksterne lenker
*
Naturindeks for Norge

**Naturindeks for Norge**  måler tilstand og utvikling til det biologiske mangfoldet i hovedøkosystemene, Naturindeksen skal på en oversiktlig måte, vise om vi når målet om å stanse tapet av biologisk mangfold.

Miljødirektoratet har i oppdrag å lede arbeidet. På nettsiden til naturindeks kan du følge tilstand og utvikling til enkeltarter, økosystemer for hele Norge og for 5 ulike regioner. Økosystemene hav, ferskvann, åpent lavland, skog, våtmark og fjell blir presentert. I tillegg presenteres ulike temaindekser, blant annet hvilke påvirkninger som reduserer det biologiske mangfoldet. Naturindeksen presenterer utviklingen fra 1990 og fram til 2015. Naturindeksen vil bli oppdatert i 2020. Forskningsinstitusjonene NIBIO, NIVA, NINA, NTNU-Vitenskapsmuseet, Havforskningsinstituttet og SSB bidrar med data og kunnskap inn i prosjektet. NINA har ansvar for den vitenskapelige tilnærmingen i arbeidet.

Naturindeksen er banebrytende internasjonalt og benytter data fra pågående overvåking og annen datainnsamling til å gi et helhetlig bilde av utviklingen. Data fra en rekke overvåkingsprogrammer inngår i analysene

## Eksterne lenker
* Miljøstatus i Norge: Naturindeks for Norge  
*Naturindeks for Norge
Enebarn

**Enebarn** er barn uten søsken. 
En stor europeisk undersøkelse viser at enebarn har over 50% større risiko for overvekt enn andre barn. Enebarn mottar generelt sett mer støtte og arv enn barn med søsken. Noe som betyr at enebarn har et økonomisk fortrinn.

## Referanser
Ole Kristian Silseth

**Ole Kristian Silseth** (født 24. mai 1958) er en norsk tidligere proffsyklist.

Etter tre år med mange norske og nordiske mesterskap for Glåmdal SK 1979-82, ble han profesjonell 1982-84 i de italienske lagene Metauro Mobili-Pinarello, fabrikant av kjøkkenutstyr Inoxpran og supermarked-kjeden Supermercati-Brianzoli. I Tour de France 1983 syklet han for Metauro-Pinarello som eneste norske deltaker, men måtte bryte på den tredje etappen. I et intervju beskrev Silseth selv hendelsen slik: *«Jeg ble kjørt ned i langesonen, våknet på sykehuset i Roubaix med brudd i hånda, masse sting i rompa, hjernerystelse og game over.»*I  startet han i Giro d'Italia for Supermercati, og i juni samme år ble han beste nordmann i Postgirot Open. 

Tilbake i Molde, som amatør etter 1984-sesongen, startet han sykkelbutikk og ble etterhvert med på landslaget i terrengsykkel. Han representerte  og har deltatt i alle Birken siden 1993, da han også vant. Mellom 1996 og 2001 var han landslagstrener for terrengsyklistene, blant annet for  Gunn-Rita Dahle. De senere år har han utmerket seg innen maratonsykling i terreng og på fjell.  Han vant veteranklassen La Ruta de los Conquistadores i 2008 og 2009.

## Meritter
* Vinner av Tyrifjorden rundt 1979
* Vinner av Roserittet 1980
* NM banesykling for lag: Seier 1980 med Stein Bråthen, Bjørn Bilstad og Morten Sæther
* NM lagtempo: Seier 1981 (samme lag som '80)
* NM i landeveissykling individuelt:  Seier fellesstart 1982, seier tempo (50 km) i 1982 
* Nordisk mester individuelt fellesstart i Horten: Seier i 1982
* Deltakelse i Tour de France 1983 (brøt i 3. etappe), og i Giro d'Italia 1984
* Postgirot Open, To etappeseiere og nr. 6 sammenlagt i 1984
* Verdenscupen i terrengsykkel:  Nr. 9 sammenlagt i 1989
* Seier i det 1. Birken 1993, en av få som har deltatt i alle Birken
* Seier i *La Ruta de los Conquistadores* 2008 og -09

## Referanser




## Eksterne lenker
*
Oxoboxo River

**Oxoboxo River** er et *[[census-designated place]]* (CDP) i byen Montville, New London County i Connecticut. Ved folketellingen i 2010 hadde byen 3165 innbyggere. Området dekker sentrum av Montville så vel som de nærliggende landsbyene **Palmertown** og **Uncasville**. Området tar navnet sitt fra en elv med samme navn om renner gjennom området.

## Referanser
Aerolíneas Argentinas

**Aerolíneas Argentinas** er Argentinas største flyselskap, og det dominerer såvel nasjonal som internasjonal flytrafikk i Argentina. Selskapet ble grunnlagt i 1949 og dets IATA-kode er **AR**.

Aerolíneas Argentinas er Argentinas nasjonale flyselskap, og selskapet kontrollerer omkring 70 % av innenrikstrafikken og ca. 40 % av de internasjonale flygningene fra Ministro Pistarini internasjonale lufthavn (EZE) i Ezeiza, Buenos Aires. Aerolíneas Argentinas er sammen med LAN Airlines (Chile) de eneste latinamerikanske flyselskapene som flyr til Oseania.

Fra 2012 er Aerolíneas Argentinas medlem av SkyTeam.

## Referanser


## Eksterne lenker
* 
*
Líneas Aéreas del Estado

**Líneas Aéreas del Estado (LADE)** er et flyselskap som er basert i Comodoro Rivadavia i Argentina. Det er statseid og opereres av Argentinas luftforsvar. Selskapet gjennomfører innenlandsflygninger, hovedsakelig i Patagonia. Hovedbasen er General Enrique Mosconi internasjonale lufthavn i Comodoro Rivadavia med knutepunktene Aeroparque Jorge Newbery i Buenos Aires og Comandante Armando Tola internasjonale lufthavn i El Calafate.  

Flyselskapet ble etablert i september 1940 og startet flygninger samme år. Det het opprinnelig **Líneas Aéreas Suroeste** og ble konsolidert under det nåværende navnet i 1945 sammen med en annen del av luftforsvaret, **Líneas Aéreas Noreste**.

LADE var frem til 2006 ett av kun to flyselskap som fremdeles opererte Boeing 707 i passasjertrafikk, med flygninger mellom  til Río Gallegos og Comodoro Rivadavia fra El Palomar flybase nær Buenos Aires.

## Referanser


## Eksterne lenker
*
Passiv infrarød detektor

En **passiv infrarød detektor** eller **PIR-detektor** er en type bevegelsessensor som fungerer passivt (uten å sende ut signaler, men istedet bare mottar signaler) ved hjelp av et pyroelement som detekterer infrarødt lys (IR). Foran pyroelementet er det montert en optisk linse som deler opp synsfeltet til detektoren i sektorer. Når en inntrenger beveger seg forbi disse sektorene vil pyroelementet detekterer varme objekter som beveger seg mellom sektorene. Dette vil si at PIR-detektoren reagerer på varme i bevegelse.

En PIR-detektor registrerer infrarød stråling (varmestråling) fra alle typer objekter. Disse svake signalene forsterkes i PIR-detektoren slik at de kan aktivere et relé eller en triac i detektoren.

## Bruk
Oppkoplinger med slike detektorer brukes som lysbrytere (bevegelsesregistrator) for vanligvis mørklagte områder. Kombinert med en tidsavbryter spares unødig bruk av strøm. Det brukes også som bevegelsessensor til innbruddsalarmanlegg for oppdagelse av uønskede bevegesler i et rom. Et annet bruksområde er i tilknytning til viltkamera.
Skatteutgift

**Skatteutgifter** er tapte skatteinntekter ved at ulike skattytere eller ulike typer aktiviteter er unntatt for beskatning eller skattlegges lempeligere enn det som følger av det generelle regelverket. Skatteutgiften utgjør differansen mellom skatt etter referansesystemet og skatt etter den avvikende regelen. Hva som defineres som en skatteutgift er således avhengig av hva som anses å være sammenlikningsgrunnlaget.

Hvorvidt det er snakk om en skatteutgift eller en skattesanksjon avhenger også av hvordan referansesystemet er utformet. Skatteutgifter medfører redusert skatt i forhold til et gitt referansesystem. En skattesanksjon innebærer derimot at enkelte skattytere eller enkelte typer aktiviteter får høyere skatt enn det som er vanlig.

Begrepet «skatteutgift» ble offisielt brukt første gang i 1968, da USA la fram sitt første skatteutgiftsbudsjett. I 1984 la OECD første gang fram en rapport om 11 av medlemslandenes erfaringer med beregning av skatteutgifter. Mange land publiserer jevnlig oversikter over skatteutgifter. I Nasjonalbudsjettet 1999 ble en slik oversikt publisert for første gang for Norge. Etter dette har Finansdepartementet årlig presentert en oversikt over skatteutgifter og -sanksjoner i nasjonalbudsjettene.

## Eksempel på skatteutgift
I Norge ilegges personlige skattepliktige (og dødsbo) en flat skatt på 28 % på alminnelig inntekt. Dette er det generelle regelverket som utgjør referansesystemet. I Finnmark og kommunene Karlsøy, Kvænangen, Kåfjord, Lyngen, Nordreisa, Skjervøy og Storfjord i Troms fylke er skattesatsen på alminnelig inntekt 24,5 %. Den lave skattesatsen på alminnelig inntekt i Finnmark og Nord-Troms utgjør en skatteutgift.

## Referanser
Majak

**Majak** er en by med et av de største atomanleggene i Russland, lokalisert 150 km sørøst for Jekaterinburg og 72 km nordvest for Tsjeljabinsk. Anlegget får elektrisitet og fjernvarme fra Argajaskij kullkraftverk.

## Kilder
* 

## Eksterne lenker
*
25 mm Hotchkiss panservernkanon

**25 mm Hotchkiss panservernkanon** var en fransk panservernkanon som var i tjeneste i første del av andre verdenskrig.

## Historie og utvikling

Tidlig på 1920-tallet hadde Frankrikes hær kommet til den konkulsjon at infanterikanonen 37 mm TRP ikke var tilstrekkelig kraftig for å bekjempe fiendtlige stridsvogner.  I 1926 foreslo Hotchkiss en 25 mm-modell som til slutt ble tatt i tjeneste i 1934 under navnet **canon de 25 mm semi-automatique modèle 1934**, vanligvis bare omtalt som *canon de 25*.  Ved utbruddet av andre verdenskrig var dette det viktigste panservernvåpenet til det franske infanteriet.

I 1935 ble 25 mm-kanonen også vurdert av den amerikanske hæren.

Når det britiske ekspedisjonskorpset rykket inn i Frankrike i 1939 hadde det for få panservernvåpen slik som «Ordnance QF 2-pdr».  De fikk utlevert *canons de 25*, som ble kjent som **Anti-Tank Gun, 25 mm. Hotchkiss, Mark I on 25 mm. Carriage, Mark I** i britisk tjeneste.

Eksemplarer tatt av tyske styrker ble brukt av dem under navnet **2.5cm Pak 112(f)**.

Finland kjøpte 50 franske kanoner under vinterkrigen, men bare 40 ble levert i februar 1940 gjennom Norge.  De gjenværende ti ble erobret av tyske styrker under angrepet på Norge i 1940.  Omtrent halvparten av de våpnene som *ble* levert ble brukt i krigen, og tre av disse ble tapt i kamp.  Under Moskvafreden solgte tyskerne 200 erobrede kanoner til finnene.  133 av disse var av modell M/34 og resten modell M/37, og den ble kalt **25 PstK/34** og **25 PstK/37** i finsk tjeneste.  Disse var ute av tjeneste i første linje før 1943.

25 mm Hotchkiss kom også til Norge med allierte styrker: den britiske 15. infanteribrigade hadde fem stykker med til slaget ved Kvam. To slike kanoner er utstilt i Gudbrandsdal Krigsminnesamling, hvorav minst en med sikkerhet var med i slaget ved Kvam. Kanonen stoppet blant annet en tysk tanks av typen Neubaufahrzeug i kampene.

## Referanser


## Eksterne lenker
*
Pokémon Black og White

***Pokémon Black og White*** (svart og hvit) er to videospill for den håndholdte videospillkonsollen Nintendo DS. Dette er de første *Pokémon*-rollevideospillene som introduserer nye pokémoner til serien siden *[[Pokémon Diamond og Pearl]]* (generasjon IV) kom ut.

De ble utgitt i Japan 18. september 2010. Utgivelsesdatoer for resten av verden er 4. mars 2011 for Europa, 6. mars 2011 for USA og 10. mars for Australia. Det er ikke blitt offisielt annonsert for resten av verden.

Utviklerne har sagt at en skal lure på om det virkelig er et *Pokémon*-spill en spiller når en spiller det. En første filmsnutt ble vist på Pokémon Sunday den 18. april 2010.

Flere visuelle effekter ser ut til å være tilgjengelige.

## Handling
Hovedpersonen heter Hilbert eller Hilda (avhengig av om spilleren velger å spille som gutt eller jente) og reiser rundt for å bli Pokémon-mester. I begynnelsen velger spilleren enten Snivy, Tepig eller Oshawott som sin start-Pokémon. Hovedpersonens venner, Cheren og Bianca, er også rivaliserende Pokémon-trenere som spilleren av og til skal slåss mot. Spillerens hovedmål er å få tak i åtte forskjellige Gym-merker, og til slutt utfordre Elite Four i Unova-ligaen og den regjerende Pokémon-mesteren for å gjennomføre hele historien.

I tillegg må spilleren også beseire spillets antagonist, Team Plasma, en gruppe som påstår at Pokémon blir undertrykt av menneskeheten. Så Team Plasma forsøker å befri alle Pokémon fra trenerne deres. Team Plasma ledes av N, en ung mann som vokste opp sammen med Pokémon og han ser på dem som venner - ikke som verktøy, eller for sport.

## Eksterne lenker
* 
* Pokémon Black og White på Nintendo.wikia.com (engelsk)
15. brigade

**15. brigade** eller **15. infanteribrigade** kan vise til:

* 15. brigade (Norge)
* 15. brigade (Australia)
* 15. mekaniserte brigade (Romania)
* 15. infanteribrigade (Storbritannia)
* 15. utholdenhetsbrigade (USA)
Giovanni Bottesini

**Giovanni Bottesini** (født 22. desember 1821 i Crema, død 7. juli 1889 i Parma) var en italiensk romantisk komponist, dirigent og kontrabassist.

Bottesini var kjent som «kontrabassens Paganini», og på grunn av hans bidrag til bassteknikk, forandret synet på kontrabassen som instrument seg. Han var også en berømt dirigent, med engasjementer i hele Europa. Når han dirigerte en opera, pleide Bottesini ofte å finne fram kontrabassen sin i pausen, og framføre fantasier over kveldens opera. 

## Utvalgte verk for solo kontrabass
* Adagio melanconico appassionato (Elegie par Ernst)
* Allegretto-Capriccio
* Allegro Di Concerto "Alla Mendelssohn" (aka "Gran Allegro")
* Aria da Bach
* Auld Robin Gray
* Barbereren fra Sevilla
* Bolero
* Capriccio Di Bravura
* Cerrito
* Concertino
* Konsert for cello og kontrabass G-dur
* Konsert nr. 1 i fiss-moll for kontrabass og orkester
* Konsert nr. 2 i h-moll for kontrabass og orkester
* Gran Duo Concertante
* Elegi i D-dur nr. 1
* Elegi nr. 2, "Romanza Drammatica"
* Elegi nr. 3, "Romanza Patetica"
* Fantasia Beatrice di Tenda
* Fantasi over "La Sonnambula"
* Gran Duo Passione Amorosa (Andante)
* Introduksjon og gavotte
* Karneval i Venedig
* Melodia
* Melodi i e-moll
* Rêverie
* Tarantella i a-moll
* Tre duetter for to kontrabasser
* Variasjoner over arien "Nel cor piu non mi sento" (av Giovanni Paisiello)

## Referanser


## Eksterne lenker
* bottesini.com
* gbottesini.com
*
15. infanteribrigade (Storbritannia)

**15. infanteribrigade** var en infanteribrigade i den britiske hæren, Det var en del av 5th Infantry Division under første og andre verdenskrig, og var senere en del av 2. infanteridivisjon nord i Storbritannia.

## Historie

### Dannelse
15. infanteribrigade ble først dannet i 1905 i Fermoy og tjenestegjorde i Irland frem til utbruddet av første verdenskrig. Brigaden, bestående av 1. bataljon Norfolk-regimentet, 1. bataljon Dorset-regimentet, 1. bataljon Cheshire-regimentet og 2. bataljon Highland Light Infantry, ble mobilisert 5. august 1914 og sendt til Frankrike som en del av 5. divisjon.

### Første verdenskrig
I krigens første måneder deltok brigaden i kamper ved Mons, Le Cateau, Marne, Aisne og i de første slagene i Flandern. De deltok i alle fire slag ved Ypres, med spesielt tapper innsats ved Hill 60 i 1915. Her tok de kontroll over høyden med store tap, og holdt posisjonen mot tyske angrep, inkludert et med klorgass.

### Mellomkrigstiden
Etter krigen returnerte brigaden til Belfast. I 1924 ble de en del av den britiske okkupasjonshæren i Tyskland og omdøpt til 1. Rhindivisjon, men ble senere reformert som 15. infanteribrigade.

### Andre verdenskrig
Ved krigens start i 1939 bestod brigaden av regulære enheter. I 1940 deltok de i den mislykkede norske kampanjen og senere i kampene på Sicilia og i Italia. Etter slaget ved Anzio ble de sendt til Midtøsten før de ble overført til Nordvest-Europa i mars 1945. Brigaden ble oppløst i Hannover i 1948.

### Reformasjon
Brigaden ble reformert som en del av Territorialhæren i 1982, og ansvar for enheter i Nord-England og Skottland fra 1999. Til slutt ble de slått sammen med 4. mekaniserte brigade med hovedkvarter i Catterick.

## Referanser
Žemaičių Kalvarija

**Žemaičių Kalvarija** er en by i Plungė landkommune i Telšiai fylke i Samogitia i Litauen. Byen har 696 innbyggere (2011).

## Navn
Stedet ble først nevnt i 1253 som *Garde* (Gardai). I det 17. århundre, da den viktigste kirken og korsveien ble bygget, begynte folk å kalle det det nye Jerusalem, men etter en tid ble det kalt *Kalvarija* etter navnet på høyden der Jesus ble korsfestet. I det 20. århundre ble byen omdøpt til *Žemaičių Kalvarija* for å unngå misforståelser, fordi det er en annen by sørvest i Litauen som også kalles Kalvarija.

I Sovjet-årene, 1964–1989, ble byen omdøpt til *Varduva*. På den tiden ble folk som besøkte dette stedet som pilegrimer forfulgt av KGB. I 1989 ble byens navn endret tilbake til sitt gamle navn Žemaičių Kalvarija.

## Žemaičių Kalvarija kirkefestspill
Žemaičių Kalvarija kirkefestspill (litauisk: *Didieji Žemaičių Kalvarijos atlaidai*) finner sted hvert år i juni. Det er 21 stasjoner med kors i byen. Å gjennomføre korsstasjonene er en viktig oppgave for enhver katolikk, og bør utføres ofte eller minst en gang i livet. Det er en av de viktigste pilegrimsvandringer for katolske biskoper. Denne festivalen går tilbake til 1742. Paven er den viktigste vokter og støttespiller for denne festivalen.

Under festivalen er det dager dedikert til ungdom. Mange arrangementer finner sted, som kan tjene de åndelige behovene til unge mennesker. Spesielle messer avholdes, dedikert til ungdom og barn.

Festivalen tiltrekker seg mange turister fra Samogitia og Litauen. Mange katolske kirker i Litauen arrangerer turer for folk. Siden 2004 er det flere turister og pilegrimer som kommer fra EU-land, særlig fra Polen, Irland, Tyskland og Spania.

## Eksterne lenker
* 
* Žemaičių Kalvarija bilder
* Tidligere dominikanske klosteret
* Karter 
* Žemaičių Kalvarija som hellig sted
* Byens historie (på litauisk).
Postgirot Open

**Postgirot Open** var et svensk sykkelritt over 6-8 dager der flere nordmenn har vunnet. Man hadde Seksdagersrittet 1924-75, og da Tommy Prim fikk gode resultater, etablerte man med penger fra Postgiro dette. Rittet gikk mellom Göteborg og Stockholm, stort sett hvis en ser bort fra 1992 da det gikk Östersund til Örebro, men ble nedlagt etter at Nordea kjøpte *Postgirot*.

## Vinnere
* 2002 :  Kurt-Asle Arvesen
* 2001 :  Thor Hushovd
* 2000 :  Michael Andersson (3)
* 1999 :  Jakob Piil
* 1998 :  Steven de Jongh
* 1997 :  Giampaolo Mondini
* 1996 :  Michael Blaudzun
* 1995 :  Erik Dekker (2)
* 1994 :  Erik Dekker
* 1993 :  Phil Anderson
* 1992 :  Michael Andersson (2)
* 1991 :  Michael Andersson
* 1990 :  Dmitrij Zjdanov
* 1989 :  Atle Kvålsvoll
* 1988 :  Jesper Worre
* 1987 :  Gerrie Knetemann
* 1986 :  Gilbert Duclos-Lassalle
* 1985 :  Marc Gomez
* 1984 :  Alan Peiper
* 1983 :  Tommy Prim (2)
* 1982 :  Tommy Prim

## Eksterne lenker
* Sexdagars – Postgirot Open 
* PostGirot Open - Svenska Cykelförbundet
15. brigade (Australia)

**15. brigade** er en infanteribrigade i den australske hæren som ble etablert i 1912 og har deltatt i både første og andre verdenskrig. 

## Første verdenskrig
15. brigade ble først satt opp som del av det australske imperiestyrkene (AIF) under første verdenskrig og kjempet på Vestfronten fra 1916 til 1918. Den deltok i flere viktige slag, blant annet ved Fromelles, Polygon Wood og Amiens, og tok betydelige tap.

## Andre verdenskrig
Under andre verdenskrig ble brigaden reaktivert som en forsvarsstyrke for Australia. I 1942 deltok den i slaget om Milne Bay på Papua, der australske styrker vant en strategisk viktig seier over japanske tropper. Brigaden spilte også en viktig rolle i forsvaret av Queensland og New South Wales.

## Avvikling
Etter krigens slutt ble 15. brigade oppløst sent i 1945 som en del av demobiliseringen. I 1946 ble det besluttet å etablere en midlertidig styrke i påvente av en ny etterkrigsorganisering. Da Citizens Military Force ble gjenopprettet i 1948, ble 15. brigade ikke reformert.

## Referanser
Urho

**Urho**, **Orho** eller **Orku** (kinesisk: 乌尔禾区; pinyin: *Wū'ěrhé Qū*; uigursk: ئورقۇ رايونى / *Orku Rayoni*) er et distrikt i byprefekruyret Karamay i den autonome region Xinjiang i Folkerepublikken Kina. Folketallet var i 2002 på rundt  innbyggere. 

I Urho ligger «spøkelsesbyen» eller «spøkelsesslottet», et svært område på 30 kvkm der vinden har erodert høyder og koller slik at de fremstår, med litt fantasi, som pagoder, templer, pyramider, dyr og alskens andre formasjoner. 

## Samferdsel
Kinas riksvei 217 løper gjennom området. Den begynner i Altay og ender i Kuqa, begge i Xinjiang.

## Eksterne lenker
* Lokalregjeringens hjemmesider
* Urho Ghost Castle
Kirchhoffs lover

**Kirchhoffs lover** eller **Kirchoffs regler** er to regler for konservering av elektrisk ladning og elektrisk energi i strømkretser. De brukes for å finne forhold mellom strøm og spenning i slike kretser, og er derfor sentrale i elektroteknikk. Reglene ble først beskrevet i 1847 av Gustav Kirchhoff. Begge kan utledes direkte fra Maxwells ligninger, men Kirchhoff lanserte sine regler før Maxwell og bygget i stedet på Georg Ohms arbeid.

De to reglene kalles av og til Kirchoffs første og andre lov (eller regel). Strømloven regnes da ofte den første, mens spenningsloven regnes som den andre, men enkelte kilder bytter om på de to. For å unngå forvirring er det bedre å referere til de som **Kirchhoffs strømlov** (eller -regel) og **Kirchhoffs spenningslov** (eller -regel).

## Kirchhoffs strømlov

Prinsippet om konservering av elektrisk ladning tilsier at
:I et forgreningspunkt er summen av alle inngående strømmer lik summen av alle utgående strømmer
siden ladning ikke kan hope seg opp i forgreningspunktet. Loven kan også formuleres som
:Den algebraiske summen av strømmer til et punkt i en krets er lik null
Den *algebraiske* summen innebærer her at strømmenes retning tas hensyn til. En strøm som beveger seg *fra* punktet gis negativt fortegn.
Matematisk kan dette uttrykkes som 
:\sum^n_{k=1}\! I_k=0
for en forgrening med *n* grener.

*I<sub>tot</sub> = I<sub>R1</sub> + I<sub>R2</sub> + I<sub>R3</sub> +...+ I<sub>Rn</sub>*

## Kirchhoffs spenningslov

Prinsippet om konservering av elektrisk energi tilsier at:
:Summen av alle elektriske potensialforskjeller (spenninger) i enhver lukket strømsløyfe er lik null.
Dette kan uttrykkes matematisk som
:\sum^n_{k=1}\! V_k=0
I en lukket strømsløyfe må for eksempel positive potensialforskjeller over batterier veies opp av negative potensialforskjeller over motstander eller andre komponenter. Uten noe motstand i sløyfen vil potensialforskjellen over batteriene være null.

*U<sub>tot</sub> = U<sub>R1</sub> + U<sub>R2</sub> + U<sub>R3</sub>+...+ U<sub>Rn</sub>*

## Litteratur

# James W. Nilson: Electric Circuits, Pearson Education, ISBN10: 0135031656
# Anant Agarwal: Foundations of Analog and Digital Electronic Circuits, Morgan Kaufmann, ISBN10: 1558607358
Baijiantan

**Baijiantan** (kinesisk: 白碱滩区; pinyin: *Báijiǎntān Qū*; uigursk: جەرەنبۇلاق رايونىى / *Cerenbulak Rayoni*) er et distrikt i byprefekturet Karamay i den autonome region Xinjiang i Folkerepublikken Kina.

Det har et areal på 1.272,38 km² og teller ca 60.000 innbyggere.

## Samferdsel
Kinas riksvei 217 løper gjennom området. Den begynner i Altay og ender i Kuqa, begge i Xinjiang.
 
## Eksterne lenker
* Lokalregjeringens hjemmesider
Loring Park

**Loring Park** er den største parken i det sentrale Minneapolis beliggende i det sørvestre hjørne av Minneapolis sentrum. Det omkringliggende nabodistrikt heter også Loring.

## Parken

Parken ble anlagt av den amerikanske landskapsarkitekt Horace Cleveland i 1887. Den omfatter en liten innsjø, tidligere kjent som  Johnson's Lake. Parken het opprinnelig  Central Park, men ble omdøpt Loring Park, oppkalt etter Charles M. Loring. Parken er et yndet rekreasjonsområde for Minneapolis befolkning med ulike aktiviteter og underholdning og det finnes rikelig med stier og sykkelveier i parken. 

Norsk-ættede amerikanere arrangerer sin 17-mai feiring i parken. Denne feiring blir lagt til den søndag som faller nærmest den 17.

## Eksterne lenker
* Mer om parken
Kuitun

**Kuitun** (kinesisk: 奎屯; pinyin: *Kuítún*; uigursk: كۈيتۇن ; *Küytun*) er et byfylke i det autonome prefekturet Ili i den autonome region Xinjiang i Folkerepublikken Kina.

Befolkningen var på  innbyggere i 1999.

## Økonomi og samferdsel
I Kuitun ligger Kuitun kullkraftverk med 270 MW kapasitet.

Kinas riksvei 217 løper gjennom området. Den begynner i Altay og ender i Kuqa, begge i Xinjiang.

## Referanser


## Eksterne lenker
* Lokalregjeringens hjemmesider 
* Kart over Kuitun
Stig Kristiansen

**Stig Kristiansen** (født 12. august 1970 i Oslo) er en norsk tidligere toppsyklist som er sportsdirektør for sykkellaget Uno-X Mobility.

## Karriere
Kristiansen startet i klubben IK Hero og vant nordisk lagtempo for juniorer i Kungsbacka (1988) med Bjørn Stenersen, Karsten Stenersen og Roar Skaane. Han gikk i 1990 over til Glåmdal SK/Nittedal.

For landslaget vant han i 1991 (Stuttgart) Norges tredje bronse i VM, på 100 km lagtempo sammen med Roar Skaane, Johnny Sæther og Bjørn Stenersen. Under Sommer-OL i 1992 ble han nr. 11 i lagtempo (100 km). I 1994 vant han Grorud rundt og NM tempo (50 km for menn). I 1997 var han igjen tilbake i IK Hero, før han gikk til Bjørgvin CK før klubbens profesjonelle satsing ble nedlagt etter Bjørn Stenersens bortgang.

Kristiansen ble da proff hos danske *Accept Card* med Bjørnar Vestøl. Hans karriere tok brått slutt i 2000, etter at han falt i betongen ved et elektrisk arbeide. 

Hans bestefar var syklisten, skøyteløperen og OL-vinner Bernt Evensen. Stigs far Harald Kristiansen var i 1991 hans trener og i sin tid også syklist for landslaget.

Kristiansen var ansatt i Norges Cykleforbund som landslagssjef fem år, før han i 2017 ble ansatt i Uno-X Mobility.

## Referanser


## Eksterne lenker
*
Jernbanen Frankfurt–Bebra

**Jernbanen Frankfurt-Bebra** er en tysk jernbanestrekning mellom Bebra og Frankfurt am Main.

Opprinnelig var jernbanen et prosjekt i regi av staten Kurhessen, den ble senere overtatt av staten Preussen. Strekningen er Hessens viktigste jernbaneforbindelse i nordlig retning. En kort strekning på 16&nbsp;km mellom Gelnhausen og Hanau er utbygd som høyhastighetsbane og kan trafikkeres med 200&nbsp;km/t.

## Linjekart

 

|}

## Referanser

## Litteratur
* Eisenbahn- und Verkehrsatlas von Europa, J. J. Arnd, Leipzig 1897.
Maria Canals Barrera

**María Canals Barrera** (født **María Pilar Canals**, 28. september 1966) er en amerikansk skuespiller av cubansk avstamning.
Hun er mest kjent for sin rolle som *Theresa Russo* i serien Magikerne på Waverly Place og rollen som moren til Mitchie (Demi Lovato) i Camp Rock som gikk på Disney Channel.

## Referanser


## Eksterne lenker
*